O R A T I 0. 17 



Attamen et hano methodum sua laborare iraperfectione , neque solarn 

 sufficere ad declarandam , qua opus est , hominis et rerum externaruni 

 naturam , nostro demum tempore intelligere coeperunt medici , vere opi- 

 nantes , firmissimum medicinae fundamentum nee in naturae pMlosophia , 

 neque in naturae historia , verum in universa naturae scientia esse quaerendum. 



Hoc igitur recentioris medicinae ingenium est, ut accurata naturae co- 

 gnitio sola habeatur illius interpres , et vero nulla ad earn discendam aut 

 perficiendam probetur methodus praeter empiricam, observationibus et 

 experimentis superstructam. Itaque non amplius iam , ut antea fieri sole- 

 bat, in exploranda rerum natura medici incipiunt, ubi physici desinunt 

 (qua sententia multos , ut ignorantiam suam contegerent, abusos esse constat) , 

 ad propriam vitae legem , taniquam Deum ex machina , saepissime recur- 

 rentes; sed contra, ad physicorum similitudinem, ab universis naturae 

 legibus humanae quoque naturae interpretationem , pro maxima parte , 

 petendam esse existimant. Sic igitur intelligimus , Physicam , Chymiam , 

 Anatomiam, Pharmacologiam experimentalem , et quae alia disciplinarum 

 genera ad accuratam ducunt organismi viriumque huic insitarum analysin , 

 sola fere haberi praesidia, quibus ad rerum medicarum cognitionem per- 

 veniatur, turn etiam subtilem potissimum physicorum. et chymicorum esse 

 experiundi artem , quam medici sibi imitandam proponant. Qua quidem 

 via hoc profecimus , ut , si nondum absoluti operis extremum assecuti 

 simus, praeclara tamen inchoati operis iacta sint fundamenta. 



Absolvi A. A. H. H. , priorem maioremque orationis partem, et felicem 

 me praedicabo , si ex iis , quae dicta sunt , intellexeritis , quanti in re 

 medica aestimari oporteat genuinum naturae stuclium. 



Iam denuo benignas mihi praebeatis aures, dum in parte altera breviter 

 dicturus sum de Literis cum naturae studio coniungendis. 



Si experientiam recte dixerimus omnis artis et scientiae medicae funda- 

 mentum, et sic nobis constiterit, in utraque probandam praesertim esse 

 methodum physiologicam , nunc quidem a commendando Literarum studio 

 prorsus abstinerem, nisi mihi persuasum esset, in his maximum positum 

 esse praesidium, turn ut in ipsa observandi arte proficiamus, turn ut brevis 

 cxperientiae nostrae copiam augeamus observatis atque inventis aliorum , 



3 



